APROBAT

DIRECTOR GENERAL

ELEKES ZOLTÁN

**CAIET DE SARCINI**

***privind atribuirea contractului de***

***Servicii de audit financiar în cadrul proiectului „Dezvoltarea de noi servicii prin înființarea unui centru de zi și a unei case tip familial în localitatea Bilbor, județul Harghita”, Cod SMIS 146176***

Cod CPV: 79212100-4 Servicii de auditare financiară (Rev.2)

1. **Informații generale**
   1. **Obiectul achiziției publice**

Prezentul caiet de sarcini face parte integrantă din documentația de atribuire a contractului de Servicii de audit financiar în cadrul proiectului „Dezvoltarea de noi servicii prin înființarea unui centru de zi și a unei case tip familial în localitatea Bilbor, județul Harghita”, Cod SMIS 146176 în cadrul **POR 2014-2020, Axa prioritară 8 - Dezvoltarea infrastructurii de sănătate și sociale, Prioritatea de investiții 8.1 - Investițiile în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate și promovând incluziunea socială prin îmbunătățirea accesului la serviciile sociale, culturale și de recreare, precum și trecerea de la serviciile instituționale la serviciile prestate de colectivitățile locale, Obiectivul specific 8.3 - Creșterea gradului de acoperire cu servicii sociale Grup vulnerabil: copii, Apelul de proiecte p.o.r.2020/8/8.1/8.3/c** care constă în asigurarea administrației publice locale privind respectarea procedurilor financiare conform prevederilor legislației comunitare și naționale în vigoare, pe durata implementării proiectului.

În acest sens, cerințele prevăzute în prezentul caiet de sarcini reprezintă cerințe minime obligatorii, neîndeplinirea lor atrăgând respingerea ofertei ca fiind neconformă.

Informații despre Autoritatea Contractantă:

|  |  |
| --- | --- |
| **Autoritate contractantă** | DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI HARGHITA |
| **Adresa:** | Piața Libertății nr. 5, Miercurea Ciuc, județ Harghita |
| **Telefon:** | 0266-314711 |
| **Fax:** | 0266-207754 |
| **E-mail:** | office@dgaspchr.ro |
|  |  |

* 1. **Informații generale despre proiect**

Obiectivul general al proiectului este creșterea gradului de acoperire cu servicii sociale a județului Harghita, prin reabilitarea unui imobil existent pentru înființarea unui centru de zi și a unei Case de tip familial și oferirea mai multor tipuri de servicii pentru sprijinirea și dezvoltarea grupului țintă. Conform Extrasului de Carte Funciară nr. 51264, unde sunt evidențiate cele două corpuri de clădire, în clădirea C1, unde în prezent este prevăzut internat, va funcționa centrul de zi, iar în clădirea C2 unde se regăsește club și depozitul de lenjerie, va funcționa casa de tip familial

**Durata de implementare** a Proiectului este cuprinsă între data semnării Contractului de finanțare de către părți până la data de **30.06.2023**.

**Valoarea totală** a Proiectului este de **5.240.929,92 lei**, din care valoarea eligibilă este de **4.843.999,75 lei.**

**Activitățile** ce vor fi desfășurate în cadrul Proiectului sunt:

1. Management de proiect
2. Derularea procedurilor de achiziție publică
3. Realizarea proiectului tehnic
4. Executarea lucrărilor de construcții integrate
5. Informare și publicitate
6. Audit financiar
7. **Obiectul contractului de audit**

Obiectul contractului este prestarea de servicii specializate de auditare financiară a proiectului: ***„Dezvoltarea de noi servicii prin înființarea unui centru de zi și a unei case tip familial în localitatea Bilbor, județul Harghita”, Cod SMIS 146176,***conform prezentului Caiet de sarcini.

1. **Durata contractului de audit**

Durata contractului de audit este cuprinsă între data semnării contractului și data acceptării și rambursării/plății de către OI/AM POR a ultimei cereri de rambursare/plată transmisă de DGASPC HARGHITA.

1. **Condiții privind realizarea contractului de audit**

**Condiții generale privind realizarea contractului**

Întocmirea documentațiilor se va realiza cu maximum de profesionalism, eficiență și vigilență în conformitate cu cele mai bune practici în domeniul vizat și în concordanță cu prevederile ghidului de finanțare, a contractului și a cererii de finanțare și a caietului de sarcini.

Relațiile cu finanțatorul/beneficiarul contractului se vor baza pe:

* transparență;
* schimb permanent de informații;
* respectarea regulilor stabilite de finanțator / beneficiarul finanțării;
* adoptarea unei conduite de natură să evite conflictul de interese și informarea imediată a beneficiarului despre orice situație care dă naștere sau este posibil să dea naștere unui astfel de conflict;
* păstrarea confidențialității rapoartelor și a oricărui document, informație sau alt material cu privire la proiect.

Prin semnarea contractului de servicii, Prestatorul recunoaște importanța strategică a serviciilor pe care trebuie să le presteze și constrângerile legate de termenii de timp ai proiectului. În cadrul proiectului va fi asistat de beneficiar pentru a nu permite nici o întârziere sau schimbare de direcție.

Serviciile oferite de Prestator implică o cooperare directă între personalul echipei propusă de acesta și echipa de proiect din partea beneficiarului.

Prestatorul va acționa, de fiecare dată, la cele mai înalte standarde profesionale de competență și de calitate și va lucra bazându-se pe metode și metodologii de cea mai înaltă clasă, fiind implicat în activitățile de audit desfășurate pentru proiect împreună cu personalul desemnat din partea beneficiarului.

Prestatorul are rolul de expert în furnizarea de servicii și va lua o poziție constructivă (proactivă) în îndeplinirea obiectivelor contractului, aceasta însemnând următoarele:

1. Să se asigure în permanență că este pe deplin informat în legătură cu termenii de referință pentru verificarea cheltuielilor unui Contract de Finanțare finanțat prin Programul Operațional Regional 2014-2020;

b) Să asigure un nivel maxim de transparență și să lanseze din timp atenționări către beneficiar asupra oricărui element care poate să pună în pericol îndeplinirea la timp și corespunzătoare a activității de audit al proiectului;

c) Să demonstreze capacitatea de a se adapta și ajusta conform modificărilor din proiectul în care este implicat;

d) Să asigure transmiterea la timp, corectă și completă a documentelor/rapoartelor, permițând părții destinatare un timp suficient să analizeze/răspundă și să ia măsuri pe baza informațiilor primite;

e) Să obțină din timp, din partea beneficiarului sau a unei alte părți implicate în proiect, toate informațiile suplimentare necesare;

f) Să emită raportări într-un format agreat anterior, în care informațiile furnizate să fie complete, precise, clare, exacte și fără ambiguități, cu atenție la detalii și accesibilitate;

h) Să aleagă de fiecare dată soluția care răspunde cel mai bine intereselor beneficiarului;

i) Să asigure alocarea de resurse umane cu înaltă calificare, familiarizate pe deplin cu sarcinile primite, și să se asigure în permanență de disponibilitatea resurselor corespunzătoare;

j) Să certifice fără echivoc, conformitatea datelor furnizate și a documentelor suport anexate,

k) Să asigure și să promoveze egalitatea de șanse și de tratament între angajații femei și bărbați, în cadrul relațiilor de muncă de orice fel, inclusiv prin introducerea de măsuri și dispoziții pentru interzicerea discriminărilor bazate pe criterii de sex, apartenență la grupuri minoritare, rasă, religie, dizabilități.

În situația în care, în timpul sau după implementarea proiectului, misiunile de control ale oricăror organisme abilitate constată deficiențe ce impun aplicarea unor corecții financiare, rezultate exclusiv din vina Prestatorului, beneficiarul are dreptul de a solicita și primi de la Prestator, în interval de 5 zile lucrătoare, contravaloarea integrală a acestor sume. Totodată, Prestatorul se obligă ca în cazul în care se va ajunge, din culpa sa, la încetarea executării Contractului de finanțare nerambursabilă pentru proiectul intitulat ***„Dezvoltarea de noi servicii prin înființarea unui centru de zi și a unei case tip familial în localitatea Bilbor, județul Harghita”, Cod SMIS 146176***, să despăgubească DGASPC HARGHITA cu valoarea prejudiciului rezultat din neîndeplinirea sau îndeplinirea defectuoasă a obligațiilor ce revin Prestatorului.

**Condiții specifice privind realizarea contractului**

Obiectul contractului de achiziție publică îl constituie prestarea de servicii de auditare pentru proiectul anterior menționat și finanțat prin Programul Operațional Regional 2014-2020.

Prestatorului ii revine obligativitatea prezentării unei asigurări profesionale care va asigura achizitorul (autoritatea contractanta) împotriva îndeplinirii defectuoase a contractului.

De comun acord se vor stabili clar condițiile și modul de desfășurare a acțiunilor întreprinse în vederea întocmirii rapoartelor de audit pe care beneficiarul (DGASPC HARGHITA) trebuie să le pună la dispoziția OI si AMPOR.

**Termenul de întocmire a fiecărui Raport de audit** va fi de **maxim 10 de zile lucrătoare** de la data primirii notei de comandă emisa de către beneficiar (DGASPC HARGHITA) pentru elaborarea Raportului. Ulterior finalizării rapoartelor de audit, contractantul trebuie să își prevadă un termen de **5 zile lucrătoare** pentru răspuns la eventualele clarificări din partea achizitorului și/sau a OI/AM POR.

**Documentația se va preda** în **4 exemplare originale** cu adresă de înaintare, precum și în format editabil word, sau echivalent, și în format pdf scanat cu toate semnăturile și ștampilele necesare.

Toată documentația aferentă proiectului, elaborată sub orice formă, este și va rămâne în proprietatea beneficiarului în timpul și după finalizarea activităților contractului. Prestatorul nu poate folosi sau dispune de această documentație fără un acord scris în prealabil emis de către beneficiar.

În cazul în care este necesar, pe parcursul evaluării documentației în vederea aprobării/decontării/finanțării, prestatorul are obligația să adapteze/modifice/completeze documentația proiectului în conformitate cu recomandările/solicitările finanțatorului.

Beneficiarul va desemna din rândul personalului propriu un responsabil pentru a gestiona contractul ce se va încheia, pentru a verifica/monitoriza activitatea prestatorului care va furniza serviciile de audit al proiectului și pentru a ține legătura între reprezentanții beneficiarului și prestator.

Aceste activități trebuie considerate ca fiind cerințe minime, iar dacă alte activități relaționate sunt necesare în vederea realizării obiectivelor contractului de servicii, acestea vor face parte din responsabilitatea prestatorului.

Prestatorul va presta serviciile în baza/conform:

* Contractului de Finanțare nr. 7611/ 04.03.2022;
* Oricărui Act Adițional care se va încheia la Contractul de finanțare nr. 7611/ 04.03.2022, referitor la implementarea proiectului ***„Dezvoltarea de noi servicii prin înființarea unui centru de zi și a unei case tip familial în localitatea Bilbor, județul Harghita”, Cod SMIS 146176***;
* Ghidului solicitantului aferent POR 2014-2020, Axa prioritară 8 - Dezvoltarea infrastructurii de sănătate și sociale, Prioritatea de investiții 8.1 - Investițiile în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate și promovând incluziunea socială prin îmbunătățirea accesului la serviciile sociale, culturale și de recreare, precum și trecerea de la serviciile instituționale la serviciile prestate de colectivitățile locale, Obiectivul specific 8.3 - Creșterea gradului de acoperire cu servicii sociale Grup vulnerabil: copii, Apelul de proiecte p.o.r.2020/8/8.1/8.3/c
* Instrucțiunilor emise de AM POR in domeniu
* Oricărei altă prevedere legislativă care reglementează/are legătură cu implementarea proiectului.

**Astfel, serviciile de audit ce vor trebui prestate în cadrul contractului, vor cuprinde**:

* **Rapoarte de audit financiar intermediare –** acestea se vor elabora anterior fiecărei depuneri de cerere de plată/ cerere de rambursare, în vederea verificării cheltuielilor
* **Raport de audit financiar final**
* \*Număr Cereri de plată/rambursare la acest moment, conform Grafic de rambursare: 8

\* În cazul modificării graficului de rambursare prin actualizarea numărului Cererilor de rambursare/plată, se va actualiza și numărul rapoartelor de audit

Fiecare raport elaborat de auditorul independent va fi însoțit de o declarație pe propria răspundere a acestuia din care să rezulte că are calitatea de auditor financiar recunoscut de CAFR, respectiv nu a pierdut aceasta calitate în perioada scursă de la semnarea contractului până în momentul finalizării raportului, precum și o copie după Carnetul de membru vizat „Activ” la zi.

Auditorul verifică dacă cheltuielile:

* sunt necesare pentru realizarea proiectului,
* sunt prevăzute în contractul încheiat cu beneficiarul proiectului,
* sunt în conformitate cu principiile unui management financiar sănătos, respectiv utilizarea eficientă a fondurilor, și un raport optim cost/beneficiu (rezonabilitatea prețurilor conform prevederilor OUG 66/2011);
* sunt efectuate și plătite de beneficiar,
* au fost plătite pe parcursul perioadei de eligibilitate,
* sunt înregistrate în contabilitatea beneficiarului având la bază documente justificative, să fie identificabile și verificabile, să fie dovedite prin documente originale. Documentele originale trebuie să aibă înscris codul proiectului și mențiunea «Proiect finanțat din POR». Beneficiarul va aplica mențiunea «Conform cu originalul» pe copiile documentelor suport/justificative ce însoțesc cererea de rambursare,
* Pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilității în funcție de tipul beneficiarului, și codul SMIS al proiectului,
* cheltuielile decontate sunt în conformitate cu propunerile tehnice și financiare ofertate (se verifică prețurile unitare și cantitățile decontate),
* beneficiarii vor derula fondurile aferente pre-finanțării proiectelor prin conturi separate deschise special pentru proiect,
* beneficiarii care efectuează plăți în valută în cadrul proiectului solicită la rambursare contravaloarea în lei a acestora la cursul Băncii Naționale a României din data întocmirii documentelor de plată în valută.

Raportul privind constatările factuale pentru verificarea cheltuielilor efectuate în cadrul contractului finanțat prin POR trebuie să descrie scopul și procedurile agreate ale angajamentului, suficient de detaliat încât să permită Beneficiarului și Autorității de Management să înțeleagă natura și aria de cuprindere a auditului și opinia de audit.

**Contractul de servicii încheiat în baza prezentului Caiet de Sarcini se reziliază unilateral de către beneficiar în cazul în care, pe durata prestării serviciilor, auditorului financiar independent i s-a retras aceasta calitate de către organismul care l-a certificat.**

***Documente/activități aflate în responsabilitatea Autorității Contractante (beneficiarului):***

Autoritatea Contractantă va pune la dispoziția prestatorului informațiile și documentele necesare pentru realizarea serviciilor de audit al proiectului.

Pentru serviciile și datele puse la dispoziția prestatorului există obligativitatea prezenței prestatorului la sediul achizitorului, unde se vor consulta documentele originale necesare întocmirii rapoartelor de audit. Toate cheltuielile necesare întocmirii rapoartelor de audit trebuie suportate de către prestator, inclusiv consumabile, costuri de multiplicare, cheltuieli de deplasare și altele asemenea.

**VI. Modul de prezentare a ofertei**

În vederea atribuirii contractului de prestări servicii de audit, au dreptul să depună ofertă numai ofertanți - persoane fizice și firme de audit autorizate conform procedurilor legale în domeniul auditului și care dețin viza de membru activ al CAFR pe anul curent. Auditorul va asigura beneficiarul de întreaga sa disponibilitate pe parcursul proiectului, având obligația să se prezinte la sediul DGASPC HARGHITA la termenele stabilite de către beneficiar.

***Propunerea tehnică:***

Propunerea tehnică se va întocmi în mod obligatoriu în conformitate cu prevederile caietului de sarcini și se vor prezenta toate documentele prevăzute de acesta.

În cuprinsul ofertei tehnice se vor prezenta:

1. Perioada de timp necesară ofertantului pentru întocmirea unui Raport de audit (maxim 10 zile lucrătoare de la data primirii notei de comanda);
2. O descriere a metodologiei și planului de lucru conceput pentru prestarea serviciilor de audit financiar;
3. Activitățile și sarcinile concrete care vor fi încredințate personalului de specialitate implicat în îndeplinirea contractului;
4. Lista cu expertul/experții propus/propuși. Pentru fiecare expert propus, ofertantul va prezenta următoarele documente doveditoare:

* Curriculum vitae - pentru a verifica îndeplinirea cerințelor pentru expertul propus ofertantul va depune copii conform cu originalul ale diplomelor de studii și ale certificatelor profesionale obținute și menționate în CV, care au relevanță în obiectul contractului;
* Certificat de atestare a calității de auditor financiar eliberat de CAFR - copie „conform cu originalul” sau legalizată;
* Carnet de membru al CAFR vizat cu mențiunea „Activ” pentru anul curent - copie "conform cu originalul";
* Documente doveditoare privind experiența profesională a experților cheie în auditarea a cel puțin unui proiect cu finanțare europeană nerambursabilă (Recomandare, Document constatator, etc);
* Declarație de disponibilitate;

1. Numele și datele de contact ale persoanei desemnate de ofertant, care va reprezenta ofertantul în relațiile cu beneficiarul;
2. Alte informații considerate semnificative pentru evaluarea corespunzătoare a propunerii tehnice;
3. Modelul de contract însușit

***Propunerea financiară:***

Se va depune o singură ofertă, în lei, pentru prestarea serviciului de audit pe durata derulării proiectului, (Formularul de oferta - Formularul 2).

Valoare estimată maxima a serviciilor de audit este de **9.100,00 lei fără TVA**.

***Prezentarea ofertei:***

Oferta va cuprinde:

* Scrisoare de înaintare – Formularul 1
* Propunerea tehnică
* Propunerea financiară – Formularul 2
* Declarație privind neîncadrarea în prevederile art. 59 și 60 din Legea nr. 98/2016 – Formularul 3
* Declarație privind cunoașterea obligațiilor relevante din domeniile mediului, social și al relațiilor de muncă – Formularul 4.
* Model contract servicii

**VI. Criterii de atribuire a ofertei**

Criteriul de atribuire a ofertei este prețul cel mai scăzut.

**VII. Modul de efectuare a plăților pentru serviciul de audit**

Prețul contractului este ferm și nu se ajustează. Prețul va include toate cheltuielile necesare pentru prestarea serviciului de audit de proiect pe întreaga perioadă de derulare a proiectului în cauză și până la finalizarea contractului de finanțare.

Plata pentru serviciul de audit se va efectua după recepția fiecărui raport de audit predat beneficiarului și acceptat de beneficiar.

Facturile se achită în termenul stabilit prin contract.

În cazul în care, pe parcursul derulării contractului de servicii apar modificări ale prevederilor legale emise de către AM POR și/sau OI sau alte organisme abilitate în domeniul auditului financiar, prestatorul are obligația de a se conforma noilor reglementări în totalitate, fără a genera, sub nici o formă, costuri suplimentare pentru achizitor sau întârzieri în prestarea serviciilor.

**VIII. Dispoziții finale**

Toate documentele elaborate de experții propuși în prestarea serviciului de audit financiar al proiectului, vor fi elaborate în limba română.

Condițiile prevăzute în prezentul caiet de sarcini sunt minime și obligatorii.

Caietul de sarcini va deveni anexă la contractul de servicii de audit financiar.

Întocmit, Verificat,

Consultant achiziții Responsabil achiziții

Antonia Crișan Ioana Cazan